Offline Wikitravel (Offline)  Ära aja segi iPhone'i rakendusi Offline  Wikitravel ja Wikitravel Offline. Esimesega saad kuue euro eest kogu Wikitraveli 2009. aasta lõpu seisuga omale telefoni, mis on küll kordi odavam rändlushindadega andmesides laadimisest, aga kutid on vist poe kokku pakkinud, sest uuendamisel kontrollitakse ikka sama vana andmetompu ja föön valetab sulle näkku, et uuendusi pole. Iseenesest on Wikitravel.org aga täitsa korralik baas, mis parimas viki-vaimus iga päev kasutajate abil täieneb. Värskemat koopiat sellest pakub aga rakendus nimega Wikitravel Offline -  näolt ja teolt ikka päris asi ja maksab neli eurot. Vaid juhendites lubatud kogu andmebaasi korraga uuendamise nuppu ei tekkinud seadete alla. Värskenduste ja fotode laadimiseks tasub muidugi traadita võrgus olla.